DĖL LEIDIMO ŠILALĖS RAJONO SAVIVALDYBĖS ADMINISTRACIJOS KALTINĖNŲ SENIŪNIJAI NUOMOTI NEGYVENAMĄJĄ PATALPĄ

2016 m. lapkričio 24 d. Nr. T1-274

Šilalė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Šilalės rajono savivaldybės ir valstybės turto valdymo, naudojimo ir disponavimo juo tvarkos aprašo, patvirtinto Šilalės rajono savivaldybės tarybos 2015 m. sausio 21 d. sprendimu Nr. T1-7 „Dėl Šilalės rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“, 27, 28, 29 punktais ir atsižvelgdama į Šilalės rajono savivaldybės administracijos Kaltinėnų seniūnijos 2016 m. spalio 13 d. raštą Nr. D2-221-(1.7) „Dėl leidimo skelbti patalpų nuomos konkursą“, Šilalės rajono savivaldybės taryba n u s p r e n d ž i a:

1. Leisti Šilalės rajono savivaldybės administracijos Kaltinėnų seniūnijai skelbti Šilalės rajono savivaldybei nuosavybės teise priklausančios, seniūnijos patikėjimo teise valdomos, 11,61 kv. m negyvenamosios patalpos, pažymėtos plane indeksu 1-11, esančios Šilalės r. sav., Kaltinėnuose, Varnių g. 7-1, negyvenamojoje patalpoje-įstaigoje (unikalus Nr. 8797-2001-5019:0001), nuomos viešą konkursą 10 metų laikotarpiui, biuro veiklai vykdyti. Pradinis nuomos mokesčio dydis – 1,50 Eur už 1 kv. m per mėnesį.

2. Įgalioti Šilalės rajono savivaldybės administracijos Kaltinėnų seniūną organizuoti šio sprendimo 1 punkte nurodytos negyvenamosios patalpos nuomos viešą konkursą ir pasirašyti patalpų nuomos sutartį, perdavimo ir priėmimo aktą su konkurso laimėtoju.

 3. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės svetainėje www.silale.lt.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

# Meras Jonas Gudauskas